ddrg/super_eurlex huggingface dataset:
PADOMES LĒMUMS (ES) 2021/1050

(2021. gada 21. jūnijs)

par to, lai Eiropas Savienības un tās dalībvalstu vārdā noslēgtu Protokolu Eiropas un Vidusjūras reģiona valstu nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Tunisijas Republiku, no otras puses, lai ņemtu vērā Horvātijas Republikas pievienošanos Eiropas Savienībai

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 6. punkta a) apakšpunktu,

ņemot vērā Aktu par Horvātijas Republikas pievienošanos un jo īpaši tā 6. panta 2. punktu,

ņemot vērā Eiropas Komisijas priekšlikumu,

ņemot vērā Eiropas Parlamenta piekrišanu,

tā kā:

(1) Eiropas un Vidusjūras reģiona valstu nolīgums, ar ko izveido asociāciju starp Eiropas Kopienām un to dalībvalstīm, no vienas puses, un Tunisijas Republiku, no otras puses (1) (“nolīgums”), tika parakstīts 1995. gada 17. jūlijā. Nolīgums stājās spēkā 1998. gada 1. martā.

(2) Horvātijas Republika kļuva par Eiropas Savienības dalībvalsti 2013. gada 1. jūlijā.

(3) Saskaņā ar Akta par Horvātijas Republikas pievienošanos 6. panta 2. punktu par Horvātijas Republikas pievienošanos nolīgumam ir jāvienojas ar nolīgumam pievienotu protokolu (“protokols”). Saskaņā ar vienkāršotu procedūru protokolu noslēdz Padome, pieņemot vienprātīgu lēmumu dalībvalstu vārdā, un attiecīgā trešā valsts.

(4) Padome 2012. gada 14. septembrī pilnvaroja Komisiju sākt sarunas ar attiecīgajām trešām valstīm, ņemot vērā Horvātijas Republikas pievienošanos Savienībai. Sarunas ar Tunisijas Republiku sekmīgi noslēdzās 2018. gada 11. maijā.

(5) Saskaņā ar Padomes Lēmumu (ES) 2020/1420 (2) protokols Savienības un tās dalībvalstu vārdā tika parakstīts Briselē, 2020. gada 27. jūlijā, ņemot vērā tā noslēgšanu vēlāk.

(6) Protokols būtu jāapstiprina Savienības un tās dalībvalstu vārdā,

IR PIEŅĒMUSI ŠO LĒMUMU.

1. pants Ar šo Savienības un tās dalībvalstu vārdā tiek apstiprināts protokols Eiropas un Vidusjūras valstu nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Tunisijas Republiku, no otras puses, lai ņemtu vērā Horvātijas Republikas pievienošanos Eiropas Savienībai (3).

2. pants Padomes priekšsēdētājs Savienības un tās dalībvalstu vārdā sniedz protokola 7. panta 1. punktā paredzēto paziņojumu.

3. pants Šis lēmums stājas spēkā tā pieņemšanas dienā.

Luksemburgā, 2021. gada 21. jūnijā Padomes vārdā – priekšsēdētājs J. BORRELL FONTELLES

(1) OV L 97, 30.3.1998., 2. lpp.

(2) Padomes Lēmums (ES) 2020/1420 (2018. gada 15. oktobris) par to, lai Eiropas Savienības un tās dalībvalstu vārdā parakstītu un provizoriski piemērotu Protokolu Eiropas un Vidusjūras reģiona valstu nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Tunisijas Republiku, no otras puses, lai ņemtu vērā Horvātijas Republikas pievienošanos Eiropas Savienībai (OV L 330, 9.10.2020., 1. lpp.).

(3) Protokola teksts ir publicēts OV L 330, 9.10.2020. kopā ar lēmumu par tā parakstīšanu.
(9)

Saskaņā ar Regulas (ES) Nr. 1306/2013 54. panta 3. punktu Apvienotā Karaliste, pienācīgi to pamatojot, var pieņemt lēmumu neturpināt atgūšanu. Šādu lēmumu var pieņemt vienīgi tādos gadījumos, ja līdzekļu atgūšanas izmaksas, kas jau radušās vai kas varētu rasties, kopā pārsniedz atgūstamo līdzekļu summu vai ja atgūšana izrādās neiespējama debitora vai juridiski par pārkāpumu atbildīgās personas maksātnespējas dēļ, kas ir konstatēta un apstiprināta saskaņā ar attiecīgās dalībvalsts tiesību aktiem. Ja šādu lēmumu pieņem četros gados pēc atgūšanas pieprasījuma datuma vai – gadījumos, kad atgūšana notiek ar tiesvedību attiecīgās valsts tiesā, – astoņos gados pēc tā, 100 % no neatgūšanas finansiālajām sekām būtu jāsedz no Savienības budžeta. Gan summas, par kurām Apvienotā Karaliste pieņem lēmumu neturpināt atgūšanu, gan minētā lēmuma pamatojums ir norādīts kopsavilkuma ziņojumā, kas minēts Regulas (ES) Nr. 1306/2013 54. panta 4. punktā, kurš lasīts saistībā ar tās 102. panta 1. punkta pirmās daļas c) apakšpunkta iv) punktu. Tātad šīs summas nebūtu jāsedz Apvienotajai Karalistei, un tāpēc tās būtu jāsedz no Savienības budžeta.
(4)

Papildus līguma standartklauzulu izmantošanai, lai nodrošinātu atbilstošas garantijas datu nosūtīšanai saskaņā ar Regulas (ES) 2016/679 46. panta 1. punktu, datu nosūtītājam ir jāizpilda pārziņa vai apstrādātāja vispārīgie pienākumi saskaņā ar Regulu (ES) 2016/679. Minētie pienākumi cita starpā ir pārziņa pienākums sniegt datu subjektiem informāciju par to, ka pārzinis paredz nosūtīt to personas datus uz trešo valsti saskaņā ar Regulas (ES) 2016/679 13. panta 1. punkta f) apakšpunktu un 14. panta 1. punkta f) apakšpunktu. Tādas nosūtīšanas gadījumā, kas atbilst Regulas (ES) 2016/679 46. pantam, šādai informācijai jāietver atsauce uz atbilstošām garantijām un informācija par to, kā saņemt garantiju kopiju, vai to, kur tās ir darītas pieejamas.
(6)

Kā norādījusi kompetentā iestāde, degvielas tvertņu manuāla tīrīšana ir iespējama tikai tad, ja to veic atbilstoši ražotāja specifikācijām. Tomēr manuālu tīrīšanu bieži veic kopā ar apstrādi ar biocīdu, kā noteikts saskaņotajās aviācijas procedūrās, un, lai to veiktu, ir pilnībā jāatbrīvojas no kontaminētās aviācijas degvielas, kā arī jāveic fiziski un garīgi grūts darbs šaurā degvielas tvertnē, ievērojot vairākus drošības pasākumus. Tāpēc no degvielas tvertņu manuālas tīrīšanas, ja vien iespējams, būtu jāizvairās.
(4)

Pēc Ştefan ILIE kunga (Mayor of Luncavița Commune, Tulcea County), Emil Radu MOLDOVAN kunga (President of Bistrița-Năsăud County Council), kurš ir atkāpies, Petre Emanoil NEAGU kunga (President of Buzău County Council), kurš ir atkāpies, Cosmin NECULA kunga (Mayor of Bacău Municipality, Bacău County), Emilian OPREA kunga (Mayor of Chitila City, Ilfov County), kurš ir atkāpies, Marian PETRACHE kunga (President of Ilfov County Council), Horia TEODORESCU kunga (President of Tulcea County Council), kurš ir atkāpies, Mădălin – Ady TEODOSESCU kunga (Mayor of Balș City, Olt County) un Bogdan Andrei TOADER kunga (President of Prahova County Council) pilnvaru termiņu beigām ir atbrīvojušās deviņas Reģionu komitejas locekļu aizstājēju vietas.
(34)

Šis tiesiskais regulējums neatbilst UNCLOS 94. panta 2. punkta b) apakšpunktam, kurā noteikts, ka karoga valsts saskaņā ar tās tiesību aktiem pārņem jurisdikciju pār kuģiem, kas kuģo ar tās karogu. Bez tam FAO Karoga valsts darbības brīvprātīgo vadlīniju 31., 32. un 33. punktā ir noteikts, ka karoga valstīm jāīsteno kontroles shēma attiecībā uz kuģiem, kas kuģo ar to karogu, un jāievieš izpildes pasākumi, kas ļauj arī atklāt piemērojamo tiesību aktu, noteikumu un starptautisko saglabāšanas un pārvaldības pasākumu pārkāpumus (13), kā arī likumpārkāpējiem piemērot atbilstošas sankcijas un pasākumus. Sankcijas un pasākumi ir pietiekami bargi, lai faktiski nodrošinātu atbilstību, atturētu no pārkāpumiem neatkarīgi no tā, kur tie notiek, un atņemtu likumpārkāpējiem labumu, kas rodas to nelikumīgajās darbībās.
(1)

Ar Padomes Īstenošanas lēmumu (ES) 2018/1493 (2) Ungārijai atļāva līdz 2021. gada 31. decembrim piemērot īpašu pasākumu, kas sastāv – no vienas puses, atkāpjoties no Direktīvas 2006/112/EK 168. un 168.a panta, – pievienotās vērtības nodokļa (“PVN”) atskaitījumu ierobežojuma līdz 50 % apmērā par izdevumiem attiecībā uz tādu vieglo pasažieru automobiļu līzingu, kurus izmanto ne tikai saimnieciskajai darbībai, un – no otras puses, atkāpjoties no minētās direktīvas 26. panta 1. punkta a) apakšpunkta – fakta, ka vieglā automobiļa izmantošanu ar saimniecisko darbību nesaistītām vajadzībām neuzskata par pakalpojumu sniegšanu par atlīdzību, ja minētais automobilis ir nodokļu maksātāja saimnieciskās darbības aktīvu daļa un ja uz minēto automobili attiecas saskaņā ar minētā īstenošanas lēmuma 1. pantu atļautais ierobežojums, (“īpašais pasākums”).
3)

5. pantu groza šādi: a) 1. punktu aizstāj ar šādu: “1. Sanāksmes vada Komisijas pārstāvis.”; b) 2. un 3. punktu svītro; c) 4. punkta pirmo teikumu aizstāj ar šādu: “4. Grupas apspriedes noslēgumā balsošana nenotiek.”; d) 5. punktu aizstāj ar šādu: “5. Apspriežu protokoliem par visiem darba kārtības punktiem un grupas sniegtajiem atzinumiem jābūt jēgpilniem un pilnīgiem. Protokolus sagatavo sekretariāts priekšsēdētāja pārraudzībā.”; e) 7. punktu aizstāj ar šādu: “7. Ģenerāldirektorāts var īpašā kārtā uzaicināt grupas vai darba grupas darbā piedalīties grupā neietilpstošus ekspertus, kuri ir kompetenti kādā konkrētā darba kārtības jautājumā. Turklāt Komisijas pārstāvis drīkst piešķirt novērotāja statusu personām vai organizācijām, kā noteikts 4. panta 2. punktā, ja vien to dalība neizjauc grupu vai darba grupu līdzsvaru. Tām ir tiesības izteikties tikai pēc priekšsēdētāja uzaicinājuma.”; f) 10. punktu aizstāj ar šādu: “10. Visus attiecīgos dokumentus, to skaitā darba kārtību, protokolus un dalībnieku iesniegtos materiālus, dara pieejamus vai nu Komisijas ekspertu grupu un citu līdzīgu struktūru reģistrā, vai norādot saiti no reģistra uz īpašu vietni, kurā atrodama attiecīgā informācija. Piekļuvei īpašajām vietnēm nav vajadzīga lietotāja reģistrācija un nav citādu ierobežojumu. Pirms sanāksmes laikus publicē tās darba kārtību un citus informatīvus dokumentus, un pēc tās laikus publicē sanāksmes protokolu. Izņēmumus no publicēšanas prasības paredz tikai tad, ja uzskata, ka dokumenta izpaušana var kaitēt sabiedrības vai privātpersonu interešu aizsardzībai, kā noteikts Eiropas Parlamenta un Padomes Regulas (EK) Nr. 1049/2001 (*1) 4. pantā. (*1) Eiropas Parlamenta un Padomes Regula (EK) Nr. 1049/2001 (2001. gada 30. maijs) par publisku piekļuvi Eiropas Parlamenta, Padomes un Komisijas dokumentiem (OV L 145, 31.5.2001., 43. lpp.).”"
(6)

Ar 2020. gadā grozīto (3)2016. gada 21. jūnija“Nodarbinātības likumu Nr. XII-2470”, kas minēts Īstenošanas lēmuma (ES) 2020/1350 3. panta a) punktā, Lietuva ieviesa shēmu subsīdiju izmaksai darba devējiem, lai segtu aplēstās algas par katru nodarbināto, kurš atrodas dīkstāvē; minētā shēma ir atbalsts karantīnas un valsts ārkārtas situācijas laikā. Līdz 2021. gada 1. janvārim darba devējs varēja izvēlēties, vai izmantot subsīdijas, lai segtu 70 % no algas, taču, maksimums, 1,5 minimālo algu apmērā, vai 90 % no algas (100 % darbiniekiem vecumā no 60 gadiem), taču, maksimums, minimālās algas apmērā. No 2021. gada 1. janvāra darba devējs var saņemt subsīdijas, lai segtu 100 % no algas, taču, maksimums, 1,5 minimālo algu apmērā. Darba devējiem, kas ir piedalījušies shēmā, ir jāsaglabā vismaz 50 % no saviem darbiniekiem vismaz trīs mēnešus pēc darba samaksas subsīdiju shēmas beigām.
(19)

To līdzekļu atmaksa, kas aizņemti, lai sniegtu neatmaksājamu atbalstu, lai sniegtu atmaksājamu atbalstu, izmantojot finanšu instrumentus vai budžeta garantiju nodrošinājumu, kā arī procentu samaksa būtu jāfinansē no Savienības budžeta. Aizņemtie līdzekļi, kas izmantoti, lai piešķirtu aizdevumus dalībvalstīm, būtu jāatmaksā, izmantojot summas, kas saņemtas no labuma guvējām dalībvalstīm. Nepieciešamie resursi ir jāpiešķir un jādara pieejami Savienībai, lai tā varētu segt visas savas finanšu saistības un iespējamās saistības, kas izriet no ārkārtas un pagaidu pilnvarojuma aizņemties līdzekļus, jebkurā konkrētā gadā un jebkuros apstākļos saskaņā ar Līguma par Eiropas Savienību (LESD) 310. panta 4. punktu un 323. pantu.
(28)

Pirmkārt, abās definīcijās tādējādi tiek pieņemts, ka sistēma ir kaut kas tāds, kurā var izmērīt un noteikt elektroenerģijas patēriņu. Otrkārt, to var savstarpēji savienot ar citām sistēmām. Termins “starpsavienotājs” Direktīvas 2. panta 39) punktā (atšķiras no Elektroenerģijas regulas) ir arī definēts kā “ierīce, ar ko savieno elektroenerģijas sistēmas”. Ņemot to vērā, ir skaidri saprotams, ka “sistēmai” ir jābūt kaut kam tādam, kas i) var ietvert patēriņa punktus, un ii) to var savienot ar citām sistēmām, izmantojot elektrības kabeļus. Šķiet, ka tas izslēdz iespēju par “sistēmu” uzskatīt vairākas sistēmas, kas ir savstarpēji pārklājušās un cieši saistītas. Drīzāk vienai sistēmai ir jābūt skaidri atdalāmai no citas. Visskaidrākā atdalīšana, un šis aspekts līdz šim ir arī izmantots Komisijas lietu praksē (9), ir viena ģeogrāfiskā apgabala topoloģiska atdalīšana no cita apgabala (piem., jūra atdala kādu salu no citām salām un kontinentālās daļas; kalni). Turklāt ir skaidrs, ka “sistēma” ar kaut ko ir jātur kopā un to nevar veidot vairāki pilnīgi neatkarīgi un nesaistīti elementi, tādējādi atsevišķu un savstarpēji nesaistītu salu ķēde neveidotu vienu, bet vairākas sistēmas.
(4)

Ar 2020. gada Likuma par ārkārtas pasākumiem sabiedrības interesēs (Covid-19) 28. pantu “Covid-19: algu pagaidu subsīdiju noteikumi”, kas minēts Īrijas 2020. gada 27. oktobra pieprasījumā, ieviesa shēmu, kas subsidē daļu no darba devēja algu izdevumiem apstākļos, kad darba devēja uzņēmējdarbību ir ietekmējuši ierobežojumi, kas ieviesti Covid-19 krīzes dēļ. Shēma ir pieejama darba devējiem, kuri patur darbiniekus algu sarakstā, un tās mērķis ir atbalstīt uzņēmumu dzīvotspēju un saglabāt attiecības starp darba devēju un darba ņēmējiem. Shēma bija spēkā no 2020. gada 26. marta līdz 2020. gada 31. augustam. Sākotnēji līdz 2020. gada 3. maijam subsīdiju shēma atmaksāja darba devējiem līdz 410 EUR nedēļā par katru kritērijiem atbilstošu darbinieku. No 2020. gada 4. maija subsīdiju maksājums pārveidots par sistēmu, kura balstīta uz iepriekšējās nedēļas neto darba samaksu par katru darbinieku, atmaksājot darba devējiem 70 % līdz 85 % no darbinieka neto atlīdzības, nepārsniedzot 350 EUR vai 410 EUR nedēļā atkarībā no algas līmeņa.
(4)

Arhipelāgam raksturīgā kombinācija – nošķirtība un atrašanās uz salām – kavē personu brīvu pārvietošanos, preču un pakalpojumu brīvu apriti, un tas ir otrais lielākais ierobežojums, ar ko Kanāriju salas saskaras. Salu ģeogrāfiskais izvietojums palielina to atkarību no gaisa transporta un jūras transporta. Transports uz šīm tālajām un nošķirtajām salām, no tām un to iekšienē vēl vairāk palielina vietējo ražošanas nozaru ražošanas izmaksas. Ražošanas izmaksas ir augstākas, jo minētie transporta veidi ir mazāk efektīvi un dārgāki nekā autotransports vai dzelzceļš.
(2)

Padome 2020. gada 2. oktobrī pieņēma Lēmumu (ES) 2020/1392, ar kuru laikposmam no 2020. gada 21. septembra līdz 2025. gada 20. septembrim ieceļ Eiropas Ekonomikas un sociālo lietu komitejas locekļus un ar kuru atceļ un aizstāj Padomes Lēmumu, ar ko laikposmam no 2020. gada 21. septembra līdz 2025. gada 20. septembrim ieceļ Eiropas Ekonomikas un sociālo lietu komitejas locekļus, kas pieņemts 2020. gada 18. septembrī (2). Viena Latvijas Republikai paredzētā Eiropas Ekonomikas un sociālo lietu komitejas locekļa vieta ir palikusi tukša, un tā ir jāaizpilda ar turpmāku lēmumu par iecelšanu amatā, to piemērojot ar atpakaļejošu spēku no 2020. gada 21. septembra.
(27)

Itālijas iestādes 2012. gada 7. decembra vēstulē sniedza nepilnīgas atbildes uz Komisijas uzdotajiem jautājumiem. Jo īpaši Itālija uz šiem jautājumiem atbildēja šādi: a) attiecībā uz kompensāciju un saprātīgu peļņu laikposmā no 1992. līdz 2008. gadam Itālijas iestādes sniedza šādu informāciju: i) pārskatus pa līnijām katrai sabiedrībai par laikposmu no 1999. līdz 2001. gadam; ii) gada peļņas likmi, kas piešķirta Adriatica laikposmā no 1999. līdz 2003. gadam un pārējām reģionālajām sabiedrībām laikposmā no 1998. līdz 2003. gadam. Informācija par Saremar gada peļņas likmi 1999. gadā netika sniegta; iii) zaudējumu apmērs, kas katru gadu faktiski tika kompensēts laikposmā no 2004. līdz 2008. gadam, par Adriatica/Tirrenia apkalpoto līniju apkalpošanu; iv) pārskatus pa līnijām katrai sabiedrībai par laika posmu no 2004. līdz 2008. gadam, izņemot Saremar. Attiecībā uz Toremar tika sniegti tikai 2005., 2006. un 2007. gada pārskati pa līnijām, bet Siremar tikai 2006. gada pārskati. Informācija par gada peļņas likmi laikposmā no 2004. līdz 2008. gadam netika sniegta par nevienu no reģionālajām sabiedrībām; b) attiecībā uz to starptautisko līniju sarakstu, kuras saskaņā ar sākotnējiem līgumiem apkalpoja Adriatica/Tirrenia un Saremar, un to darbības ilgumu Itālija nesniedza līnijas “Trieste/Durresi” darbības beigu datumus. Netika iesniegti dokumentāri pierādījumi, kas pamatotu apgalvojumu, ka līnijas “Santaterēza Gallura/Bonifačo” darbība tika uzsākta pirms 1989. gada; c) attiecībā uz atbalsta atgūšanu, kas ar 2005. gada lēmumu tika pasludināts par nesaderīgu, Itālija 2006. gada 31. decembrī apstiprināja nesaderīgā atbalsta atgūšanu, kas no 1992. gada janvāra līdz 1994. gada jūlijam tika piešķirts Adriatica par savienojuma “Brindizi/Korfu/Igumenica/Patras” apkalpošanu, kura apjoms kopumā bija 8 651 600 EUR (3 207 810 EUR pamatsumma un 5 443 790 EUR procenti, sākot no 1992. gada 1. janvāra). Atbalsta saņēmējs šo atbalstu atmaksāja tikai 2007. gada 26. martā. Netika sniegta nekāda informācija par procentiem, kas tika samaksāti par laika posmu no 2007. gada 1. janvāra līdz 2007. gada 26. martam; d) netika sniegta nekāda informācija par 2005. gada PVTN lēmuma 2. panta 1. punktā paredzēto nosacījumu ievērošanu; e) attiecībā uz līniju “Dženova/Termini Imerēze” Itālija paskaidroja, ka šīs līnijas darbība tika apturēta 2005. gadā un 2006. gadā tā tika atcelta. Netika sniegta informācija par konkurences līmeni līnijā; f) attiecībā uz sabiedrību iespējamo kvalificēšanos kā grūtībās nonākušiem uzņēmumiem saskaņā ar Glābšanas un pārstrukturēšanas pamatnostādnēm Itālija apstiprināja, ka sabiedrības attiecīgajā laikposmā nav guvušas labumu no glābšanas atbalsta, tomēr nesniedzot skaidru apstiprinājumu tam, vai kādu no sabiedrībām varētu uzskatīt par grūtībās nonākušu uzņēmumu jebkurā laikā sākotnējo līgumu laikā.
(4)

Konkrētāk, “2020. gada 2. marta Likums par īpašiem risinājumiem saistībā ar Covid-19, citu infekcijas slimību un to izraisīto krīzes situāciju profilaksi, apkarošanu un izskaušanu” (2), kas minēts Polijas 2020. gada 6. augusta pieprasījumā, ieviesa sociālā nodrošinājuma iemaksu pagaidu samazinājumu pašnodarbinātajiem, visiem sociālajiem kooperatīviem (neatkarīgi no darbinieku skaita) un uzņēmumiem, kas nodarbina ne vairāk kā 50 cilvēkus, lai aizsargātu darbvietas, reaģējot uz Covid-19 uzliesmojumu. Samazinājums attiecās uz laikposmu starp 2020. gada martu un maiju. Tie, kas nodarbina ne vairāk kā 10 cilvēkus, un – vairumā gadījumu – pašnodarbinātie un visi sociālie kooperatīvi (neatkarīgi no darbinieku skaita), varēja gūt labumu no pilnīga samazinājuma, savukārt tiem, kas nodarbina no 10 līdz 50 cilvēkiem, samazinājums sasniedza 50 %. Sociālā nodrošinājuma iemaksu pagaidu samazinājumu var uzskatīt par pasākumu, kas ir līdzīgs Regulā (ES) 2020/672 minētajām saīsinātā darba laika shēmām, jo tā mērķis ir aizsargāt pašnodarbinātos no ienākumu samazināšanās vai zaudēšanas, un, attiecībā uz uzņēmumiem, kas nodarbina ne vairāk kā 50 cilvēkus, un visiem sociālajiem kooperatīviem, tas atbalsta uzņēmuma darbiniekus, ja tos turpina nodarbināt līdz pasākuma beigām. Sociālā nodrošinājuma iemaksu pagaidu samazinājums izraisa valdībai negūtos ieņēmumus, kurus Regulas (ES) 2020/672 īstenošanas nolūkā var uzskatīt par līdzvērtīgiem publiskiem izdevumiem.
(4)

Konkrētāk, “Valdības 2020. gada 31. marta Rezolūcija Nr. 353” ar grozījumiem, kuras tiesiskais pamats ir “Likuma Nr. 435/2004 Krāj. par nodarbinātību ar grozījumiem” 120. pants, kas minēta Čehijas Republikas 2020. gada 7. augusta pieprasījumā, ieviesa programmas “Antivīruss” A un B variantus. Minētie pasākumi ir paredzēti, lai daļēji kompensētu algu izmaksas privātiem darba devējiem, kuri ir spiesti apturēt vai ievērojami samazināt savu saimniecisko darbību, kas tieši izriet no iestāžu veiktajiem pasākumiem (A variants), vai netieši pandēmijas negatīvās ekonomiskās ietekmes dēļ (B variants), piemēram, darba ņēmējiem, kas nespēj strādāt ceļošanas ierobežojumu dēļ. A variantā valsts sedz 80 % no izmaksātās kompensējošās algas, bet ne vairāk kā 39 000 CZK uz vienu darbinieku mēnesī. B variantā valsts sedz līdz 60 % no izmaksātās kompensējošās algas, bet ne vairāk kā 29 000 CZK uz vienu darbinieku mēnesī. Darba ņēmējus, kas gūst labumu no shēmas, nevar atlaist, kamēr darba devējs piedalās shēmā. Pasākumi ilgst no 2020. gada 12. marta līdz 31. oktobrim (2).
(4)

Uz Regulas (ES) Nr. 528/2012 55. panta 3. punkta pamata Dānija 2020. gada 29. aprīlī Komisijai iesniedza pieteikumu, kurā lūgta atkāpe no minētās regulas 19. panta 1. punkta a) apakšpunkta, proti, lūgts atļaut kultūras mantojuma aizsardzībai lietot biocīdus, kas sastāv no slāpekļa, kurš iegūts in situ no apkārtējā gaisa (“pieteikums”).
(4)

Uz Regulas (ES) Nr. 528/2012 55. panta 3. punkta pamata Spānija 2019. gada 19. novembrī Komisijai iesniedza pieteikumu, kurā lūgta atkāpe no minētās regulas 19. panta 1. punkta a) apakšpunkta, proti, lūgts atļaut kultūras mantojuma aizsardzībai lietot biocīdus, kas sastāv no slāpekļa, kurš in situ iegūts no apkārtējā gaisa (“pieteikums”).
PADOMES LĒMUMS (ES) 2020/950

(2020. gada 26. jūnijs)

par to, lai Savienības un tās dalībvalstu vārdā noslēgtu Protokolu, ar ko groza Eiropas un Vidusjūras reģiona valstu aviācijas nolīgumu starp Eiropas Savienību un tās dalībvalstīm, no vienas puses, un Izraēlas Valsts valdību, no otras puses, lai ņemtu vērā Horvātijas Republikas pievienošanos Eiropas Savienībai

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 100. panta 2. punktu saistībā ar 218. panta 6. punkta a) apakšpunktu,

ņemot vērā Horvātijas Pievienošanās aktu un jo īpaši tā 6. panta 2. punkta otro daļu,

ņemot vērā Eiropas Komisijas priekšlikumu,

ņemot vērā Eiropas Parlamenta piekrišanu (1),

tā kā:

(1) Saskaņā ar Padomes Lēmumu (ES) 2015/372 (2) ir parakstīts Protokols, ar ko groza Eiropas un Vidusjūras reģiona valstu aviācijas nolīgumu starp Eiropas Savienību un tās dalībvalstīm, no vienas puses, un Izraēlas Valsts valdību, no otras puses (3), lai ņemtu vērā Horvātijas Republikas pievienošanos Eiropas Savienībai (“protokols”), ņemot vērā tā noslēgšanu.

(2) Protokols būtu jāapstiprina,

IR PIEŅĒMUSI ŠO LĒMUMU.

1. pants Ar šo Savienības un tās dalībvalstu vārdā tiek apstiprināts Protokols, ar ko groza Eiropas un Vidusjūras reģiona valstu aviācijas nolīgumu starp Eiropas Savienību un tās dalībvalstīm, no vienas puses, un Izraēlas Valsts valdību, no otras puses, lai ņemtu vērā Horvātijas Republikas pievienošanos Eiropas Savienībai (4).

2. pants Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības un tās dalībvalstu vārdā deponēt protokola 3. pantā paredzēto apstiprinājuma aktu.

3. pants Šis lēmums stājas spēkā tā pieņemšanas dienā.

Briselē, 2020. gada 26. jūnijā Padomes vārdā – priekšsēdētāja A. METELKO-ZGOMBIĆ

(1) 2016. gada 28. aprīļa piekrišana (Oficiālajā Vēstnesī vēl nav publicēta).

(2) Padomes Lēmums (ES) 2015/372 (2014. gada 8. oktobris) par to, lai Savienības un tās dalībvalstu vārdā parakstītu un provizoriski piemērotu Protokolu, ar ko groza Eiropas un Vidusjūras reģiona valstu aviācijas nolīgumu starp Eiropas Savienību un tās dalībvalstīm, no vienas puses, un Izraēlas Valsts valdību, no otras puses, lai ņemtu vērā Horvātijas Republikas pievienošanos Eiropas Savienībai (OV L 64, 7.3.2015., 1. lpp.).

(3) Nolīguma teksts publicēts OV L 208, 2.8.2013., 3. lpp.

(4) Protokola teksts ir publicēts 2015. gada 7. marta OV L 64 kopā ar lēmumu par tā parakstīšanu.
(7)

Noteiktos apstākļos ir nepieciešams panākt līdzsvaru starp datu subjektu tiesībām saskaņā ar Regulu (ES) 2018/1725 un to, ka Komisijai ir jāveic DAS uzraudzības, izmeklēšanas, revīzijas vai konsultatīvie uzdevumi, un to, ka informācijas apmaiņai ar citiem Komisijas dienestiem ir jābūt konfidenciālai, kā arī to, ka pilnībā jāievēro citu datu subjektu pamattiesības un pamatbrīvības. Šajā nolūkā Regulas (ES) 2018/1725 25. panta 1. punktā ir noteikts, ka Komisija var ierobežot regulas 14.–17., 19., 20. un 35. panta piemērošanu, kā arī 4. panta 1. punkta a) apakšpunktā nostiprināto pārredzamības principu, ciktāl tā normas atbilst minētās regulas 14.–17., 19. un 20. pantā paredzētajām tiesībām un pienākumiem.
(16)

Lai nodrošinātu to, ka tiek sasniegti atkāpes pasākuma mērķi, un to, ka tā piemērošana nerada juridisko nenoteiktību attiecībā uz pašreizējo taksācijas periodu, ir lietderīgi, ka šis lēmums tiek piemērots no 2020. gada 1. janvāra,